Christian Cabrol

Christian Cabrol (født 16. september 1925 i Chézy-sur-Marne i Frankrike, død 16. juni 2017 i Paris) var en fransk kirurg som var en av pionerene innen hjertekirurgi. Han var også politiker, først for Rassemblement pour la République og senere for Union pour un mouvement populaire.

 Liv og virke
 Bakgrunn
Christian Cabrol stammet fra en bondefamilie. Impulsen til medisinstudiet fikk han fra sin bestefar, som var lege.

Lege, hjerte-lunge-spesialist
Christian Cabrol ble doktor i medisin i 1954. Etter legeeksamen arbeidet Cabrol ved en rekke sykehus i Paris. Av stor betydning for hans utvikling henimot hjerte-lunge-kirurgi bidto fremfor alt Gaston Cordier og, under et utenlandsopphold i 1956 i Minneapolis, Clarence Walton Lillehei. Under USA-oppholdet knyttet han også kontakt med Norman Shumway og Christiaan Barnard.
 Mort du professeur Christian Cabrol, qui avait réalisé la première greffe cardiaque en Europe en 1968, Le Monde, Groupe La Vie-Le Monde, 2017-06-16, lest 2017-06-16

Cabrol ble professor i anatomi i 1964.Christian Cabrol . rotaryclub-creteil.org.

Han var sjef på kirurgimottaket på Hôpital de la Pitié-Salpêtrière i Paris da han utførte den første hjertetransplantasjonen i Europa den 27. april 1968. Pasienten var en 66 år gammel trailersjåfør, Clovis Roblain, som døde 53 timer senere av lungeemboli.La greffe cardiaque du Pr Cabrol. legeneraliste.fr.

Deretter var Cabrol Frankrikes fremste hjertekirurg. Han grunnla og var sjef på hjertemottaket på Hôpital de la Pitié-Salpêtrière i Paris i perioden 1972–1990. I 1974 ble han professor i hjertekirurgi.

I 1982 utførte han Frankrikes første hjerte-lungetransplantasjon og i 1986 landets første artifisielle hjertetransplantasjon.

Han skrev bøker om sine erfaringer som kirurg og var ordførende i France Transplant, en organisasjon som fremmer organdonasjon.

 Politiker
Christian Cabrol hadde også en karriere som politiker, først for Rassemblement pour la République og senere for Union pour un mouvement populaire. Han satt i Paris' kommunefullmektige 1989–2008 og i Europaparlamentet 1994–1999.

 Verker i utvalg 
 De tout cœur, Éditions Odile Jacob, Paris 2006, ISBN 2-7381-1658-2
 Une histoire de cœur, Éditions les Belles Lettres, Paris1999 (Autobiographie), ISBN 2251441468
 Le don de soi, ISBN 2012370403
 La bataille pour la vie
 Parole de médecin, ISBN 2-2530-6291X
 Les nitrates et l’homme, ISBN 295200871X
 Mangeons vrai, ISBN 2863918109
 Anatomie appareil locomoteur, ISBN 2257102517
 Guide familial de la santé, ISBN 2010213866
 Au cœur de la vie, itinéraire d’un chirurgien d’exception, Vorwort von Simone Veil Flammarion, 2012 ISBN 978-2-08127013-8

 Referanser 

 Eksterne lenker 


Kategori:Kirurger
Kategori:Franske leger
Kategori:Franske politikere
Kategori:Personer fra departementet Aisne